હે પ્રભુ, મારી ચેતનાનો વિસ્તાર કરવામાં મદદ કર જેથી મારું મન ખુલ્લું થાય. મારી ચારે તરફ જે અદભુત સુંદરતા ફેલાયેલી છે એને હું જોઇ શકું, માણી શકું અને તારા એ અનુપમ વરદાન બદલ આભારી બનું. જીવન બંધિયાર નથી. કેટલા નવા ખ્યાલો, નવા વિચારો, નવી રીતિઓ મારી રાહ જુએ છે ! મારે એની સાથે તાલ મિલાવવાનો છે. સહેજ પણ ખચકાટ વગર મારે મારી ચેતનાને નકારાત્મકતામાંથી હકારાત્મકતામાં લઇ જવાની છે. મારે રચનાત્મક, વિધેયાત્મક બનવાનું છે. અંધકારમાંથી પ્રકાશ તરફ જવાનું છે. જરાપણ અભાવ કે ઓછપનો વિચાર સુદ્ધાં લાવ્યા વગર મારા મનના ઊંડાણોને તારી કૃપાથી સભર, ભરપૂર બનાવવાનાં છે.